CELEX: 32012D0817
Language: lv
Date: 2012-12-19 00:00:00
Title: 2012/817/ES, Euratom: Komisijas Īstenošanas lēmums ( 2012. gada 19. decembris ), ar kuru groza Lēmumu 90/185/Euratom, EEK, ar ko Grieķijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9549)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/60
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar kuru groza Lēmumu 90/185/Euratom, EEK, ar ko Grieķijai atļauj izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9549)
   (Autentisks ir tikai teksts grieķu valodā)
   (2012/817/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 375. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) Grieķija var turpināt atbrīvot no nodokļa X pielikuma B daļas 2., 8., 11. un 12. punktā paredzētos darījumus; šie darījumi ir jāņem vērā PVN resursu bāzes noteikšanai.
            
         
               (2)
            
            
               Komisija attiecībā uz Griekiju, pamatojoties uz Regulu (EEK, Euratom) Nr. 1553/89, pieņēma Lēmumu 90/185/Euratom, EEK (3), ar ko Grieķijai no 1989. gada 1. janvāra atļauj izmantot noteiktas aptuvenas aplēses PVN pašu resursu bāzes aprēķinam.
            
         
               (3)
            
            
               No 2010. gada 1. jūlija Grieķija apliek ar nodokli darījumus, kas minēti Direktīvas 2006/112/EK X pielikuma B daļas 2. punktā; šajā saistībā piešķirtā atļauja būtu jāatceļ no šā datuma.
            
         
               (4)
            
            
               No 2011. gada 22. augusta Grieķija apliek ar nodokli darījumus, kas minēti Direktīvas 2006/112/EK X pielikuma B daļas 8. punktā; šajā saistībā piešķirtā atļauja būtu jāatceļ no šā datuma.
            
         
               (5)
            
            
               Komisija lūdza Grieķiju pārbaudīt, vai šādas Grieķijai piešķirtās atļaujas bez skaidri noteikta laika ierobežojuma vēl ir nepieciešamas, un to apstiprināt Komisijai; Grieķija apstiprināja, ka divas atļaujas izmantot aptuvenas aplēses darījumiem, kas minēti Direktīvas 2006/112/EK X pielikuma B daļas 2. un 8. punktā, vairs netiks piemērota.
            
         
               (6)
            
            
               Grieķija atzina, ka attiecība uz X pielikuma B daļas 11. un 12. punktu nepieciešamība izmantot aptuvenas aplēses vairs nav pamatota, jo Aizsardzības ministrijas sniegtie dati ir detalizētāki.
            
         
               (7)
            
            
               Kopienas noteikumu skaidrības un pārredzamības labad noteikumi, kas ir novecojuši vai vairs nav spēkā, būtu jāatceļ.
            
         
               (8)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   1.   Ar šo svītro Lēmuma 90/185/Euratom, EEK 1. panta 1. punktu.
   2.   Ar šo svītro Lēmuma 90/185/Euratom, EEK 1. panta 3. punktu.
   3.   Ar šo svītro Lēmuma 90/185/Euratom, EEK 1. panta 5. punktu.
   4.   Ar šo svītro Lēmuma 90/185/Euratom, EEK 1. panta 6. punktu.
   2. pants
   Šis lēmums ir adresēts Grieķijas Republikai.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV L 99, 19.4.1990., 39. lpp.